ไปฉีดยาคุมภายใน5วันแรกของการมีประจำเดือน แล้วเดือนถัดไปนัดฉีดแต่ประจำเดือนยังไม่มา เดือนนั้นมันจะคุมได้ทั้งเดือนมั้ยคะ
สวัสดีค่ะ หากได้เริ่มฉีดยาคุมกำเนิด ภายในไม่เกิน 5 วันนับจากวันแรกที่มีประจำเดือนมา ยาฉีดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% และประสิทธิภาพของยาฉีด ก็จะมีไปจนถึงวันที่นัดฉีดเข็มต่อไปค่ะทั้งนี้ หากเป็นยาฉีดชนิดที่ฉีดทุก 1 เดือน ควรฉีดทุกุๆ 28 วัน และไม่ควรห่างกันเกิน 32 วัน ส่วนประจำเดือน ก็ควรจะมาในช่วงเริ่มสัปดาห์ที่ 4 ของการฉีดยาค่ะ แต่หากไม่มีประจำเดือนมา ก็ควรตรวจหาการตั้งครรภ์ดูด้วยค่ะแต่หากเป็นยาฉีดชนิดที่ฉีดทุก 3 เดือน ก็ควรฉีดทุกๆ 84 วัน ส่วนประจำเดือนนั้น มักจะขาดหายไปได้จากผลของยาฉีด แต่ไม่ได้ถือว่าผิดปกติหรืออันตรายอะไรค่ะ